WIIK ร่วง 5.52% คาด Sell on Fact หลังประกาศงบปี 59 สุดหรู!
WIIK ร่วง 5.52% คาด Sell on Fact หลังประกาศงบปี 59 สุดหรู! ล่าสุด ณ เวลา 16.09 น. ราคาอยู่ที่ 4.96 บาท ลบ 0.29 บาท หรือ 5.52% สูงสุดที่ 5.05 บาท ต่ำสุดที่ 4.72 บาท มูลค่าซื้อขายที่ 131.67 ล้านบาท
23 ก.พ. 2560

ผู้สื่อข่าวรายงานว่า ราคาหุ้นบริษัทวิค แอนด์ ฮุคลันด์ จำกัด (มหาชน) หรือ WIIK ณ เวลา 16.09 น. ราคาอยู่ที่ 4.96 บาท ลบ 0.29 บาท หรือ 5.52% สูงสุดที่ 5.05 บาท ต่ำสุดที่ 4.72 บาท มูลค่าซื้อขายที่ 131.67 ล้านบาท

 
โดย WIIK รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีกำไรสุทธิ 133.76 ลบ. เพิ่มขึ้น 60.54% จากปีก่อนมีกำไร 83.32 ลบ. 
ขณะที่ผลการดำเนินงานในช่วงดังกล่าวเพิ่มขึ้นเนื่องจากในปี 59 บริษัทมีผลกำไรเพิ่มขึ้นจากปี ก่อน 58 คิดเป็นร้อยละ 60.54 ผลจากการขายและบริการที่เพิ่มขึ้นเมื่อเทียบกับปี 58 คิดเป็น 6.01% รวมทั้งการบริหารต้นทุนอย่างมีประสิทธิภาพ ทำให้กำไรขั้นต้นปี 59 อยู่ที่ 21.52% ในขณะที่ปี 58 อยู่ที่ 16.23%
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2560เป็นเงินสดจำนวน 0.20บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 7 เม.ย. 60และกำหนดจ่ายเงินปันผลในวันที่ 2 พ.ค. 60